
ΒΟΥΛΗ ΤΩΝ ΕΛΛΗΝΩΝ ΔΙΕΥΘΥΝΣΗ ΚΟΙΝΟΒΟΥΛΕΥΤΙΚΟΥ ΕΛΕΓΧΟΥ

Αριθμ. Πρωτ. ΕΡΩΤΗΣΕΩΝ:

7015

Ημερομ. Κατάθεσης:

24/9/2024



# ΕΡΩΤΗΣΗ

Θεσσαλονίκη, 24/9/2024

**Του:** Βελόπουλου Κυριάκου, Προέδρου Κόμματος, Βουλευτή Β3' Νότιου Τομέα Αθηνών

**ΠΡΟΣ:** Τον κ. Υπουργό Προστασίας του Πολίτη

# ΘΕΜΑ: «Παράνομο τζαμί λειτουργεί στον Δήμο Ναυπλιέων;»

Κύριε Υπουργέ,

Όπως μας καταγγέλθηκε από κατοίκους Ναυπλίου, στη Δημοτική Κοινότητα Αγίας Τριάδας της Δημοτικής Ενότητας Μιδέας του Δήμου Ναυπλιέων Αργολίδας λειτουργεί ή μεθοδεύεται να λειτουργήσει παράνομα τζαμί. Το όλως παρανοϊκό δε είναι ότι δεν υπάρχει μουσουλμανικός πληθυσμός στην ευρύτερη περιοχή παρά μόνο ορισμένοι περιστασιακοί και εποχικοί εργάτες γης. Επί του ζητήματος συμπληρωματικά, σε κείμενο διαμαρτυρίας, η Επιτροπή κατοίκων Αγίας Τριάδος και όμορων κοινοτικών διαμερισμάτων υπογραμμίζει μεταξύ των άλλων και τα εξής: «*Έντονη φημολογία υπάρχει στους κατοίκους της Αγίας Τριάδος Αργολίδας και όχι μόνο, για ένα πολύ σημαντικό θέμα που θα καθορίσει το μέλλον του τόπου μας. Οι φήμες λένε πως κάτω από άκρα μυστικότητα στην περιοχή πλησίον Δημαρχείου της Αγίας Τριάδος έχει δοθεί χώρος, ώστε να δημιουργηθεί ισλαμικό τέμενος και χώρος λατρείας για τους μουσουλμάνους. Ποιος έδωσε την άδεια;… Ευτυχώς, ήδη ακούγεται πως και μόνο με τις φήμες οι Μιδεάτες έχουν αναστατωθεί και πλήθος κόσμου θα ξεκινήσει μια σειρά διαμαρτυριών…*».

Με δεδομένα όλα τα παραπάνω,

# Ερωτάται ο κ. Υπουργός:

Προτίθεστε όπως μας ενημερώσετε εάν έχει αδειοδοτηθεί ο συγκεκριμένος χώρος για να λειτουργήσει ως τζαμί κι αν δεν έχει αδειοδοτηθεί, θα ενεργήσετε δεόντως, προκειμένου τα όποια σχέδια μελλοντικής προσπάθειας - πρόθεσης λειτουργίας στην ευρύτερη περιοχή ισλαμικού τεμένους εν τη γενέσει τους να αποτρέπονται;

# Ο ερωτών Βουλευτής ΒΕΛΟΠΟΥΛΟΣ ΚΥΡΙΑΚΟΣ